മെഡിക്കല് കോളജിലെ പാര്ക്കിംഗ് വെള്ളക്കുഴിയില് അമ്ബലപ്പുഴ: വണ്ടാനം മെഡിക്കല് കോളജ് ആശുപത്രിക്കു മുന്വശം പാര്ക്കു ചെയ്യേണ്ടത് വെള്ളക്കുഴിയില്. 10 രൂപ മുതല് 50 രൂപ വരെയാണ് സ്വകാര്യ ഏജന്സി പാര്ക്കിംഗ് ഫീസ് ഈടാക്കുന്നത്. വര്ഷങ്ങളായി പൊട്ടിപ്പൊളിഞ്ഞു കുണ്ടുംകുഴിയുമായ ഭാഗത്താണ് വാഹനങ്ങള് ഇടേണ്ടിവരുന്നത്. രോഗികളെയും കൊണ്ട് ജില്ലയുടെ നാനാഭാഗത്തുനിന്നും വരുന്ന ബന്ധുക്കളുടെ വാഹനങ്ങളും സ്വകാര്യ വാഹനങ്ങളുമാണ് പാര്ക്കിംഗ് ഫീസും കൊടുത്ത് വെള്ളക്കുഴിയിലാണ് വിശ്രമിക്കേണ്ടിവരുന്നത്. ആശുപത്രി വികസനസമിതിയാണ് പാര്ക്കിംഗ് കരാര് കൊടുത്തിരിക്കുന്നത്. എന്നാല്, ഇതിനുള്ള അടിസ്ഥാന സൗകര്യം ഒരുക്കാന് നാളിതുവരെ അധികൃതര് നടപടി സ്വീകരിച്ചിട്ടില്ല. പാര്ക്കിംഗ് ഇനത്തില് ലക്ഷങ്ങളുടെ വരുമാനമാണ് ആശുപത്രി വികസനസമിതിക്കു ലഭിക്കുന്നത്. അതേസമയം ഡോക്ടര്മാരുടെയും ആശുപത്രി ജീവനക്കാരുടെയും മുന്തിയയിനം വാഹനങ്ങള് നല്ല റോഡില് സുരക്ഷിതമായാണ് നിര്ത്തിയിട്ടിരിക്കുന്നത്. ഇതിനു സുരക്ഷാ ജീവനക്കാരുടെ കാവലുമുണ്ട്. ഇവിടെ രോഗികളുടെ ബന്ധുക്കള് അറിയാതെ വാഹനം ഒതുക്കിയാല് സെക്യൂരിറ്റിമാരുടെ അസഭ്യവര്ഷവും ധാര്ഷ്ട്യവും സഹിക്കേണ്ടിയും വരും. ആശുപത്രി സൂപ്രണ്ട് അടക്കമുള്ളവര് ഈ കാര്യത്തില് അടിയന്തര നടപടി സ്വീകരിക്കണമെന്നാണ് ആവശ്യം.